छात्रावास अधीक्षक ग्रामीण क्षेत्रों से यहाँ पढ़ने के लिए आये बच्चों को अपने आवास पर पानी भरने को कहते है | यदि उनके द्वारा उक्त कार्य को करने की मनाही की जाती है तो तमाम तरह की धमकियां उन्हें दी जाती है | छात्रावास अधीक्षक की मनमानी दिनों दिन बढ़ती देख इन छात्रों ने महाविद्यालय प्राचार्य को उनकी इस करतूत की जानकारी प्रदान की | इस पर महाविद्यालय प्राचार्य ने सभी छात्रों को आश्वस्त किया कि जाँच उपरांत यदि छात्रावास अधीक्षक दोषी पाए जाते है, तो उन पर उचित कार्यवाही की जायेगी |